**ZAPISNIK SJEDNICE ŠKOLSKOG ODBORA**

Zapisnik sa 26. sjednice Školskog odbora OŠ Vjekoslava Kaleba Tisno, održane 10. prosinca 2015. godine u 15:10 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Jana Ukas, Maja Klarin i Silvio Šoda, članovi; Dank Oreb Jajac, sindikalna povjerenica; Slavka Plenča, ravnateljica.

Za zapisničara je postavljen Silvio Šoda.

Nenazočni su: Miro Torić, Martina Fantov i Antonija Modrušan.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 25. sjednice,
2. Rješavanje natječaja za učitelja/icu informatike - na određeno nepuno radno vrijeme (20 sati tjedno), 1 izvršitelj/ica
3. Rješavanje natječaja za učitelja/icu engleskog jezika - na neodređeno nepuno radno vrijeme (29 sati tjedno), 1 izvršitelj/ica
4. Rješavanje natječaja za učitelja/icu klavira - na određeno nepuno radno vrijeme (29 sati tjedno), 1 izvršitelj/ica
5. Rješavanje natječaja za učitelja/icu klarineta - na određeno nepuno radno vrijeme (18 sati tjedno), 1 izvršitelj/ica
6. Rješavanje natječaja za učitelja/icu gitare - na određeno nepuno radno vrijeme (20 sati tjedno), 1 izvršitelj/ica
7. Razno

*Ad.1.* Na zapisnik sa 25. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Na natječaj za učitelja informatike na određeno nepuno radno vrijeme prijavila su se 3 kandidata, i to:

1. ANTONIJA PODURILJKO, diplomirani inženjer elektrotehnike, iz Šibenika
2. MARKO PAPAK, diplomirani ekonomist za informatički menadžment, iz Šibenika
3. JELENA MEIĆ, stručna specijalistica inženjerka informacijskih tehnologija, iz Pirovca

Nitko od prijavljenih kandidata ne zadovoljava uvjete natječaja, a ravnateljica predlaže Marka Papka koji, uz Jelenu Meić, ima položen program pedagoško-psihološkog didaktičko-metodičkog obrazovanja na zasnivanje radnog odnosa na 5. mjeseci zbog nestručnosti djelatnika. Školski odbor je jednoglasno prihvatio prijedlog ravnateljice.

**ZAKLJUČAK**

1. **Prima se Marko Papak na radno mjesto učitelja informatike na rok od najdulje 5. mjeseci zbog nestručnosti djelatnika.**

*Ad.3**.*Na natječaj za učitelja engleskog jezika na neodređeno nepuno radno vrijeme prijavilo se 9 kandidata, i to:

1. NINA BELAMARIĆ, profesorica engleskog jezika i književnosti i profesorica talijanskog jezika i književnosti, iz Šibenika
2. VEDRANA SLAMIĆ, profesorica engleskog jezika i književnosti i profesorica talijanskog jezika i književnosti, iz Šibenika
3. SANDRA LJUBAS, profesorica engleskog jezika i književnosti, iz Knina
4. JELENA DRAŽIĆ, magistra edukacije engleskog jezika i književnosti i magistra sociologije, iz Šibenika
5. DAVOR GALIĆ, profesor hrvatskog jezika i književnosti i profesor engleskog jezika i književnosti, iz Splita
6. DUNJA ODAK, profesorica engleskog jezika i književnosti i profesorica talijanskog jezika i književnosti, iz Šibenika
7. DUBRAVKA ŠTRBINIĆ CIKO, magistar teorije i prakse književnog prevođenja, iz Šibenika
8. IVA LOJIĆ, apsolventica engleskog i ruskog jezika i književnosti, iz Primoštena
9. DUBRAVKA KAFADAR, magistra primarnog obrazovanja, iz Knina

Kandidatkinja Iva Lojić, nema potrebnu razinu obrazovanja, te se o njezinoj zamolbi nije ni raspravljalo. Ravnateljica Školskom odboru predlaže Ninu Belamarić, koju je Školski odbor jednoglasno prihvatio.

**ZAKLJUČAK**

1. **Prima se Nina Belamarić na radno mjesto učitelja engleskog jezika na neodređeno nepuno radno vrijeme.**

*Ad.4., 5. i 6.* Na natječaj za učitelja klavira, klarineta i gitare nije bilo prijavljenih kandidata, te je odlučeno da će se natječaji ponoviti, a do tada se produljuju ugovori o vanjskoj suradnji dosadašnjim djelatnicima.

*Ad.7.* Pod točkom *Razno* nije bilo rasprave

Sjednica je završila u 15:50 sati.

Zapisničar: Predsjednik ŠO:

Silvio 0Šoda Kristijan Jareb

KLASA: 003-06/15-01/14

URBROJ: 2182/1-12/1-10-15-3

Tisno, 10. prosinca 2015.